Ora 13:37 Komisioni i Etikës pranë Federatës Shqiptare të Futbollit ka vendosur ndëshkime të rënda për skuadrën e Skënderbeut.

Panorama Sport ka zbuluar se klubit korçar i është hequr titulli kampion për edicionin 2015-2016. Njëkohësisht, korçarët janë ndëshkuar me 20 milionë lekë gjobë si dhe i janë hequr 12 pikë nga renditja e sezonit të kaluar, që gjithsesi nuk e largojnë ekipin korçar nga Europa.

Ora 13:45: FSHF publikon vendimin e plotë

KOMISIONI I ETIKËS

Në bazë të nenit 17, 18 e vijues të Kodit të Etikës dhe Nenecve 16, 68/2, 134 e vijues të Kodit të Disiplinës Sportive

VENDOSI

– Deklarimin fajtor të Klubit Sportiv Skënderbeu për komplotim në influencimin e rezultateve të ndeshjeve në kundërshtim me etikën sportive për sezonin 2015-2016;

– Heqjen e titullit “Kampion” për sezonin 2015-2016;

– Dënimin e KS Skënderbeu me gjobë në masën 2000000 (dy milion) lekë;

– Dënimin e Skënderbeut me zbritjen e 12 (dymbëdhjetë) pikëve nga klasifikimi për sezonin 2016-2017;

– Kundër këtij vendimi lejohet ankim sipas nenit 18 të Kodit të Etikës;

– U shpall sot në Tiranë më 23.06.2017.